ช่วยสรุปบทความ คนเก็บเงินได้เยอะๆ เป็นแบบไหนกัน
1. หลีกเลี่ยงการเป็นหนี้ที่มีดอกเบี้ยสูง

หลายคนมีบัตรเครดิต 4 – 5 ใบ พ่วงด้วยบัตรกดเงินสดอีกหลายใบ และไม่ว่าจะใช้จ่ายอะไรก็รูดด้วยบัตรเหล่านี้จนมีหนี้สินพอกพูนขึ้นเรื่อยๆ และเมื่อถึงเวลาชำระหนี้ก็จะจ่ายในอัตราขั้นต่ำ ถ้าเดือนไหนไม่มีเงินพอจ่ายหนี้ก็จะใช้วิธีกดเงินสดจากบัตรใบแรก เพื่อจ่ายใบที่สอง ผลที่ตามมาคือ “หนี้ท่วมหัว เจอดอกเบี้ยจนอ่วม” ดังนั้น ถ้าอยากจะมีเงินเหลือในแต่ละเดือนให้มากขึ้น ควรหลีกเลี่ยงการเป็นหนี้ โดยเฉพาะหนี้ที่มีดอกเบี้ยสูงๆ หรือควรมีบัตรเครดิตเพียงแค่ 1 – 2 ใบ แล้วต้องใช้อย่างมีวินัย ชำระหนี้เต็มจำนวนเพื่อจะได้ไม่ต้องเสียดอกเบี้ย
 

2. รู้เส้นทางการเงิน

หลายคนไม่รู้ว่าเงินเดือนในแต่ละเดือนหมดไปกับอะไรบ้าง เพราะมักคิดแต่เรื่องใช้จ่าย หากเป็นแบบนี้ก็จะเก็บเงินไม่อยู่ ดังนั้น ถ้าอยากเก็บเงินให้ได้เยอะๆ ต้องเริ่มจากจดบันทึกรายได้ค่าใช้จ่ายประจำวัน


จากนั้นก็รวบรวมข้อมูลการเงิน เช่น สมุดบัญชีเงินฝาก ข้อมูลการลงทุน การใช้จ่ายเงิน เพื่อทำให้รู้เส้นทางเงินของตัวเอง เช่น รายได้มาจากไหน เท่าไหร่ ซื้ออะไรไปบ้าง ซื้อวันไหน กี่บาท เมื่อบวกลบออกมาแล้วเป็นอย่างไร วิธีการนี้จะทำให้รู้ว่ามีหลายอย่างที่ไม่ควรซื้อ บางคนถึงกับตกใจ “ซื้อไปได้อย่างไร” “ซื้อตอนไหน” ก็ทำให้เกิดอาการเสียดาย
3. รู้จักลงทุน
พอมีเงินเหลือมากขึ้น ต้องนำไปลงทุนเพื่อให้เงินได้ทำงานออกดอกออกผล หากรับความเสี่ยงได้ต่ำ ก็ลงทุนกองทุนรวมตลาดเงิน กองทุนรวมตราสารหนี้ ถ้ารับความเสี่ยงได้สูงขึ้นอาจลงทุนกองทุนรวมผสม กองทุนรวมหุ้น และถ้ารับความเสี่ยงได้สูงมากก็ลงทุนหุ้นโดยตรง ซึ่งทุกการลงทุนมีความเสี่ยง ดังนั้น ต้องศึกษาข้อมูลให้แน่ใจก่อนตัดสินใจลงทุน
 

4. คิดถึงชีวิตวัยเกษียณ

เวลาถามคนที่เก็บเงินในแต่ละเดือนได้เยอะๆ ว่าเก็บเพื่ออะไร? มักจะได้คำตอบว่า “เก็บไว้ใช้ตอนเกษียณ” และที่สำคัญส่วนใหญ่เริ่มวางแผนการเงินตั้งแต่อายุไม่เยอะ เช่น 25 ปี ก็เริ่มเก็บเงินและนำไปลงทุน ขณะเดียวกันก็เก็บเงินผ่านกองทุนสำรองเลี้ยงชีพและกองทุน RMF ด้วย ดังนั้น หากวางแผนการเงินและจัดพอร์ตลงทุนให้เหมาะสมก็จะมีเงินใช้เพียงพอตอนเกษียณ


5. ลดความอยาก

คนที่มีเงินเก็บไม่ใช่คนขี้เหนียว แต่เป็นคนรู้จักคุณค่าของเงิน นั่นก็คือ ซื้อในสิ่งที่ควรซื้อ หรือก่อนซื้ออะไรก็จะถามตัวเองว่า “ซื้อแล้ว จะใช้หรือไม่” ถ้าคำตอบคือ “ไม่” ก็จะเลือกเก็บเงินเอาไว้ ดังนั้น ผู้ที่รู้จักควบคุมความอยากได้ อยากมี จะมีเงินเหลือในแต่ละเดือนอย่างแน่นอน
 

อยากมีเส้นทางชีวิตแบบไหน ...เศรษฐี หรือ ยาจก ...เราเลือกได้ แค่ปรับเปลี่ยนพฤติกรรมของตัวเอง ควบคุมการใช้จ่ายให้มีเงินเหลือแล้วเร่งสะสมสินทรัพย์ ลงทุนให้เงินเติบโต เพียงแค่นี้อนาคตเศรษฐีแบบที่ฝันก็เป็นไปได้แน่นอน
1.หลีกเลี่ยงหนี้ดอกเบี้ยสูง
โดยลดจำนวนบัตรเครดิตและประยุกต์ใช้วินัยในการชำระหนี้ เพื่อป้องกันการหนี้ที่ต้องจ่ายดอกเบี้ยมาก ควรมีบัตรเครดิตไม่เกิน 1-2 ใบและชำระหนี้ให้เต็มจำนวนเพื่อลดค่าดอกเบี้ย

2. รู้เส้นทางการเงิน
หลายคนไม่รู้ถึงการใช้เงินเดือนและไม่เก็บเงิน เพื่อเพิ่มจำนวนเงินที่เหลือ การเริ่มจากการจดบันทึกรายได้และค่าใช้จ่ายประจำวันเป็นวิธีที่ดี รวบรวมข้อมูลการเงินจากสมุดบัญชี, การลงทุน และรายการใช้จ่ายเพื่อทราบเส้นทางเงินของตัวเอง การวิเคราะห์นี้ช่วยให้เข้าใจรายได้และรายจ่าย ลดการซื้อของที่ไม่จำเป็น

3. รู้จักลงทุน
เมื่อมีเงินเหลือมากขึ้น, ลงทุนเพื่อให้เงินทำงาน รับความเสี่ยงต่ำลงทุนในกองทุนตลาดเงิน หรือตราสารหนี้ ความเสี่ยงสูงลงทุนในกองทุนผสม หุ้นหรือลงทุนหุ้นโดยตรง ควรศึกษาข้อมูลให้ดีก่อนตัดสินใจ

4. คิดถึงชีวิตวัยเกษียณ
คนที่เก็บเงินเยอะๆ มักเก็บเพื่อชีวิตวัยเกษียณ. การวางแผนการเงินตั้งแต่อายุน้อย รวมถึงการลงทุนในกองทุนสำรองเลี้ยงชีพและ RMF, ช่วยให้มีเงินเพียงพอในวัยเกษียณ

5. ลดความอยาก
การเก็บเงินไม่ใช่เรื่องขี้เหนียว แต่เป็นความรู้จักคุณค่าของเงิน. คนรู้จักควบคุมความอยาก จะถามตัวเองก่อนที่จะซื้อว่าจะใช้หรือไม่ และจะเลือกเก็บเงินเอาไว้ถ้าไม่จำเป็น
5.ความรู้ทางการเงิน